Noin 9 kuukauden ikäisenä lasta totutetaan perusmakuihin ja ruoan rakenteeseen. Lapsi voi maistaa sopivaa ruokaa perheen aterioilta yhdessä perheen kanssa. Positiivinen puhe ruoasta ja ruokien nimeäminen on tärkeää. Monipuolinen ruokavalio voidaan jakaa 3 pääateriaan (aamiainen, lounas ja päivällinen) ja 2-3 välipalaan. Lapselle välipalat ovat erityisen tärkeitä, koska ravinnon ja energian tarve on suuri ja vatsa pieni. Äidinmaito tai lisäravinto on edelleen osa lapsen ruokavaliota ja muodostaa suurimman osan lapsen maidon saannista.